**Järgmise põlvkonna elektroonilise side juurdepääsuvõrgu rajamise toetamise tingimused ja kord**

Määrus kehtestatakse riigieelarve seaduse § 50 lõike 3 alusel ning kooskõlas elektroonilise side seadusega.

**1. peatükk**

**Üldsätted**

**§ 1. Määruse reguleerimisala**

(1) Määrusega kehtestatakse Vabariigi Valitsuse 18.11.2013 korraldusega nr. 509 kinnitatud „Eesti infoühiskonna arengukava 2020“ alaeesmärgi „Majanduse kasvu, riigi arengut ja elanike heaolu toetav IKT-taristu“ meetme „Interneti kättesaadavuse suurendamine“ tegevuse „Toetatakse vajaduse korral turutõrke aladel, sealhulgas maapiirkondades, „viimase miili“ ühenduste rajamist“ (edaspidi toetusmeede) elluviimiseks.

(2) Toetusmeetme raames antav toetus on riigiabi Euroopa Liidu toimimise lepingu artikli 107 lõigete 1 ja 3 ning konkurentsiseaduse § 30 lõike 1 tähenduses.

(3) Riigiabi andmisel lähtutakse Euroopa Komisjoni 17.06.2014 määrusest nr 651/2014 „ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks“ (edaspidi *grupierandi määrus*).

(4) Käesoleva määruse alusel toetatavate tegevuste abikõlblikuks sihtpiirkonnaks on need asustusüksused, kus puudub järgmise põlvkonna elektroonilise side juurdepääsuvõrk ja kuhu seda 3 aasta jooksul sideettevõtjate poolt ei plaanita rajada.

**§ 2. Toetuse andmise eesmärk ja oodatav tulemus**

(1) Toetusmeetme eesmärk on abikõlblikes sihtpiirkondades olevatel turutõrke aladel aidata kaasa selliste järgmise põlvkonna elektroonilise side juurdepääsuvõrkude ehitamisele, mis võimaldavad lõppkasutajatel ülikiire lairibateenuse kasutamist.

(2) Toetuse andmise tulemusel rajatakse järgmise põlvkonna juurdepääsuvõrke, mis võimaldavad lõppkasutajatel tarbida ülikiiret lairiba teenust.

(3) Toetuse andmine panustab Eesti infoühiskonna arengukava 2020 seatud eesmärkide täitmisesse. Toetuse andmine panustab ka Euroopa Komisjoni 14.09.2016 teatise „Ühenduvus konkurentsivõimelise digitaalse ühtse turu jaoks – Euroopa gigabitiühiskonna poole“ eesmärkide täitmiseks, et tagada kõigile Euroopa majapidamistel nii maa- kui ka linnapiirkondades internetiühendus kiirusega vähemalt 100 Mbit/s (allalink), mida saab suurendada gigabiti kiiruseni.

**§ 3. Toetusmeetme elluviijad**

(1) Toetusmeetme viib ellu Majandus- ja Kommunikatsiooniministeerium.

(2) Toetuse taotlusi menetleb, toetatavad projektid valib, teeb väljamakseid ning nende üle teostab järelevalvet [asustuse nimi] (edaspidi *[lühend]*).

**§ 4. Terminid**

Käesolevas määruses kasutatakse termineid järgmises tähenduses:

1) põhilairibavõrk on põhifunktsioonidega võrk, mis põhineb sellistel tehnoloogiaplatvormidel nagu asümmeetrilised digitaalsed abonendiliinid (kuni ADSL2+ võrkudeni), täiustamata kaabelvõrgud (näiteks DOCSIS 2.0), kolmanda põlvkonna mobiilvõrgud (UMTS) ja satelliitsüsteemid;

2) järgmise põlvkonna juurdepääsuvõrk on täiustatud võrk, millel on vähemalt järgmised omadused: a) tagavad abonendile usaldusväärse ja väga kiire teenuse optilise (või samaväärse tehnoloogiaga) tagasiühenduse kaudu, mis asub lõppkasutaja ruumidele piisavalt lähedal, et tagada väga suure kiiruse tegelik pakkumine; b) toetavad erinevaid täiustatud digitaalseid teenuseid, sh ühendatud järgmise põlvkonna võrguteenused, ning c) pakuvad oluliselt suuremaid üleslaadimiskiirusi (võrreldes põhilairibavõrkudega). Järgmise põlvkonna juurdepääsuvõrgud on turu ja tehnoloogia praegusel arenguetapil: a) kiudoptilised juurdepääsuvõrgud (FTTx), b) täiustatud ajakohastatud kaabelvõrgud ja c) teatavad täiustatud traadita juurdepääsuvõrgud, mis suudavad pakkuda abonendile usaldusväärset suurt kiirust;

3) kiire lairibateenus on elektroonilise side teenus, mis võimaldab usaldusväärset ja tagatud andmeedastust allalaadimiskiirusega 30 Mbit/s või enam;

4) ülikiire lairibateenus on elektroonilise side teenus, mis võimaldab andmeedastust allalaadimiskiirusega 100 Mbit/s või enam ning mille allalaadimiskiirust on võimalik suurendada kiiruseni 1 Gbit/s.

5) lairibataristuga seonduvad tsiviilehitustööd on tsiviilehitustööd, mis on vajalikud lairibavõrgu kasutuselevõtuks, näiteks tee üleskaevamine (lairibavõrgu) kaablikanalisatsiooni paigaldamiseks;

6) kaablikanalisatsioon on maa-alune toru või kulgla, mida kasutatakse lairibavõrgu kiudoptiliste, vask- või koaksiaalkaablite paigutamiseks;

7) füüsiline eraldamine on eraldamise liik, mis annab lõppkasutaja juurdepääsuliini ja võimaldab konkurendi ülekandesüsteemile selle kaudu otseülekannet;

8) passiivne lairibataristu on ilma ühegi aktiivse komponendita lairibavõrk, mis koosneb tavaliselt tsiviilehituse taristust, kaablikanalisatsioonist, pimedatest kiududest ja kaablikappidest;

9) aktiivseadmed on lairiba teenuse osutamiseks vajalikud ning pimedate kiududega ühendatud seadmed kaablikappides

10) hulgimüügitasandi juurdepääs on juurdepääs, mis võimaldab operaatoril kasutada teise operaatori taristut. Asjaomase võrgu kaudu antav võimalikult lai juurdepääs hõlmab tehnoloogia praegusel arenguetapil vähemalt järgmisi juurdepääsuteenuseid. Valguskaabelühendus lõppkasutajani/valguskaabelühendus hooneni: juurdepääs kaablikanalisatsioonile, juurdepääs pimekiule, kliendiliinide eraldamine ja bitivooühendus. Kaabelvõrgud: juurdepääs kaablikanalisatsioonile ja bitivooühendus. Valguskaabelühendus ühenduspunktini (FTTC): juurdepääs kaablikanalisatsioonile, alamkontuuri eraldamine ja bitivooühendus. Passiivne võrgutaristu: juurdepääs kaablikanalisatsioonile, juurdepääs pimedale kiule ja/või eraldatud juurdepääs kohalikule kontuurile. ADSLi-põhised lairibavõrgud: kliendiliinide eraldamine, bitivooühendus. Mobiilsed või traadita võrgud: bitivoog, füüsiliste mastide jagamine ja juurdepääs tagasiühenduse võrkudele. Satelliidiplatvormid: bitivooühendus;

11) sideettevõtja on elektroonilise side ettevõtja elektroonilise side seaduse § 2 punkti 5 tähenduses;

12) Lõppkasutaja on klient, kes ise ei osuta üldkasutatavat elektroonilise side teenust vastavalt ESSi artikli 2 punktile 27.

13) asustusüksus on asula vastavalt Eesti territooriumi haldusjaotuse seaduse §-le 6.

14) fikseeritud juurdepääsuvõrk on võrk, milles vask, koaksiaal või fiiberoptiline kaabel ulatub lõppkasutaja omanduses oleva hooneni;

15) raadiolahendusega juurdepääsuvõrk on ESSi § 2 punkti 45 kohast raadiosidet kasutav võrk, mille eesmärgiks käesoleva määruse tähenduses on lairibaühenduse pakkumine lõppkasutajale fikseeritud asukohas.

16) Projekt on käesoleva määruse tähenduses kogu maakonda hõlmav järgmise põlvkonna juurdepääsuvõrgu ehitamise plaan, mis hõlmab erinevaid investeerimisobjekte.

**2. peatükk**

**Toetuse andmise alused**

**§ 5. Toetatavad tegevused**

(1) Toetus antakse projektile, mille elluviimine panustab käesoleva määruse § … välja toodud eesmärkide saavutamisse järgmiste tegevuste kaudu:

1) projekteerimistööde ja projekteerimiseks vajalike ehitusgeoloogiliste ja -geodeetiliste tööde läbiviimine ning tegevusega piiritletav geomeetriline planeerimine;

2) järgmise põlvkonna elektroonilise side juurdepääsuvõrgu passiivse taristu rajamine, koos vajalike tsiviilehitustööde, materjalide ja rajatistega (sh. mastidega);

3) kavandatavale ehitustööle ehitusseaduse alusel kehtestatud korras omanikujärelevalve läbiviimine;

4) olemasolevate elektrivõrkude ja elektroonilise side võrkudega ühendamine;

5) projektijuhtimine.

(2) Käesoleva määruse raames ei toetata järgmisi tegevusi:

1) järgmise põlvkonna elektroonilise side juurdepääsuvõrgu aktiivseadmete ostmist ja paigaldamist;

2) rajatava järgmise põlvkonna elektroonilise side juurdepääsuvõrgu haldamisega seotud tegevusi;

3) järgmise põlvkonna elektroonilise side juurdepääsuvõrgu investeeringute asendamist, mida mõni turul tegutsev sideettevõtja on juba oma kehtivates investeeringukavades lähima kolme aasta jooksul omavahenditest planeerinud.

(3) Toetust ei anta projektile, mille raames on taotleja käesoleva paragrahvi lõikes 1 nimetatud tegevused lõpetanud enne taotluse esitamist.

**§ 6. Abikõlblikud ja mitteabikõlblikud kulud**

(1) Abikõlblikud on järgmised käesoleva määruse §-s 2 nimetatud eesmärgi ja tulemuste saavutamiseks ning § 4 lõikes 1 nimetatud tegevuste elluviimiseks vajalikud kulud vastavalt käesoleva määruse §-s 9 sätestatud piirmäärale ja taotluse rahuldamise otsusele:

1) kulud, mis on otseselt vajalikud ja otstarbekad projekti tegevuste elluviimiseks ja eesmärkide saavutamiseks

2) ehitusliku projekteerimise, ehitusgeoloogiliste ja -geodeetiliste uurimistööde tegemise, keskkonnamõjude hindamise ja ehitusprojektide ekspertiiside kulud;

3) omanikujärelevalve läbiviimisega seotud kulud;

4) taotleja projektijuhtimise töötasu ja puhkusetasu;

5) projektijuhtimisega seotud kulud kuni 2,5% ulatuses projekti abikõlblike kulude kogumahust;

(2) Käesoleva määruse raames on mitteabikõlblikud järgmised kulud:

1) toetuse taotlemiseks vajalike eelnevalt tehtavate analüüside, avalike konsultatsioonide ja muude kaasnevate tegevuste kulud;

2) Toetuse taotleja üldkulud

3) projekti haldamiseks vajaliku mööbli ja kontoritehnika soetamise kulud;

4) projekti elluviimiseks uue organisatsiooni või organisatsioonilise struktuuri loomise ja toimimise kulud;

5) liiklusvahendite soetamise ja rentimise kulud;

6) infotehnoloogilise taristu jooksva või regulaarse korrashoiuga seotud kulud.

(3) Abikõlblikuks loetakse projekti abikõlblikkuse perioodil tekkinud kulu, mille eest on tasutud projekti abikõlblikkuse perioodil.

(4) Kõik toetatavad kulud peavad olema projektiga seotud, põhjendatud, läbipaistvad ja taotluses detailselt kirjeldatud.

**§ 7. Projekti abikõlblikkuse periood**

(1) Projekti abikõlblikkuse periood on taotluses ja taotluse rahuldamise otsuses määratud ajavahemik, millal on tekkinud abikõlblik kulu.

(2) Projekti abikõlblikkuse periood ei ole pikem kui 24 kuud alates taotluse rahuldamise otsuses märgitud abikõlblikkuse perioodi algusest.

(3) Projekti abikõlblikkuse periood algab taotluses märgitud ja taotluse rahuldamise otsuses sätestatud kuupäevast ning lõppeb taotluses märgitud ja taotluse rahuldamise otsuses sätestatud kuupäeval.

**§ 8. Toetuse ja omafinantseeringu osakaalud**

(1) Toetuse osakaal on protsent abikõlblikest kuludest. Toetuse maksimaalne osakaal projekti kohta on 35% abikõlblikest kuludest.

(2) Omafinantseering peab kokku moodustama vähemalt 65% projekti abikõlblikest kuludest.

(3) Projektile antava toetuse osakaal ja toetuse summa sätestatakse taotluse rahuldamise otsuses.

3. peatükk

Toetuse taotlemine, nõuded taotlejale ja taotlusele

**§ …. Toetuse taotlemine**

…..

**§ 9. Nõuded taotlejale**

(1) Toetuse taotleja peab olema Eestis registreeritud juriidiline isik, kelle põhikirjaliste tegevuste hulka kuulub sidevõrkude arendamine ja haldamine.

(2) Toetuse taotleja peab olema asutatud ning olema kõigi nende maakonnas asuvate kohalike omavalitsuste ühise valitseva mõju all, kelle territooriumil asuvad asustusüksused, mis vastavad § 1 lõikes 4 sätestatud tingimustele ning kuhu toetuse taotleja soovib toetuse abil ehitada järgmise põlvkonna juurdepääsuvõrku.

(3) Toetuse taotlejaid saab iga maakonna kohta olla ainult 1.

(4) Taotleja projektile või projekti üksikutele tegevustele samal ajal mitmest meetmest või muudest riigieelarvelistest, Euroopa Liidu või välisabi vahenditest toetuse taotlemise korral peab taotleja esitama sellekohase teabe.

§ 10. Nõuded taotlusele

(1) Taotlus peab vastama järgmistele nõuetele:

1) toetust taotletakse käesoleva määruse § 6 lõikes 1 sätestatud toetatavate tegevustele meetme eesmärkide saavutamiseks;

2) taotluse on allkirjastanud taotleja esindusõiguslik isik;

3) taotlus peab olema esitatud EASi poolt määratud tähtajaks ja vormil.

(2) Taotlus peab sisaldama järgmisi andmeid:

1) taotleja nimi, juriidiline vorm, registrikood, postiaadress, telefoninumber, e-posti aadress, pangarekvisiidid, esindusõigusliku isiku nimi, ametikoht ning kontaktandmed, projektijuhi nimi ja kontaktandmed;

2) projekti nimi;

3) projekti eesmärk;

5) olemasoleva olukorra kirjeldus;

17) turutõrke analüüs vastavalt käesoleva paragrahvi lõikes 4 sätestatule;

4) projekti kirjeldus ja ülevaade projekti vajalikkusest ja põhjendusest;

6) projekti planeeritav tulemus ja mõju;

8) projekti kasusaajad ja sihtgrupp;

9) projekti ettevalmistuse hetkeseisu kirjeldus;

10) projekti tegevuste lühikirjeldus;

11) projekti elluviimiseks vajalik kulude eelarve tegevuste lõikes koos kalkulatsiooni ja põhjendusega;

14) projekti elluviimiseks kavandatav hankemenetluste arv ja nende sisu lühikirjeldus;

16) planeeritava tegevuse algus- ja lõppkuupäev;

12) taotletava toetuse summa;

15) kinnitus omafinantseeringu kohta ja selle allikate kirjeldus;

) projekti jätkusuutlikkus;

18) ülevaade hulgimüügitasandi juurdepääsu planeeritavast hinnakujundusest ja muudest seotud tingimustest;

) vähemalt kahe sideettevõtja kinnitus projekti tulemusel rajatava lairiba taristu kasutusele võtmiseks;

19) ülevaade taotleja asutajate/omanike struktuurist, sh. otsustusõiguslike häälte jaotus asutajate/omanike vahel;

20) kinnitus koos viidetega toetuse taotleja üle valitsevat mõju omavate kohalike omavalitsuse avalikult kättesaadavatele arengukavadele, mis seavad eesmärgiks lairiba juurdepääsuvõrkude arendamist;

21) volikiri, kui taotleja esindusõiguslik isik tegutseb volituse alusel;

22) taotleja kinnitus esitatud andmete õigsuse kohta.

(3) Kavandatav investeeringuobjekt peab vastama järgnevatele tingimustele:

1) investeeringuobjekt asub sellises asustusüksuses, kus kiiret lairiba teenust võimaldav järgmise põlvkonna juurdepääsuvõrk puudub sellisel määral, et vähemalt 50% asustusüksuses olevatele lõppkasutajatele ei ole kiire lairiba teenuse kättesaadav ning kus teadaolevate investeeringukavade lõikes puudub sideettevõtjatel majanduslik huvi kiiret lairiba teenust võimaldava järgmise põlvkonna juurdepääsuvõrgu välja arendamiseks lähima kolme aasta jooksul;

2) investeeringuobjekt on ühendatud valguskaablil põhineva elektroonilise side võrguga;

3) investeeringuobjekt võimaldab võimalikult laia hulgimüügitasandi juurdepääsu võrdsetel alustel erinevatele lairibateenust osutavatele sideettevõtjatele kavandatava investeeringuobjekti igas ühenduspunktis;

4) investeeringuobjekti kogu ulatuses jaeteenuste osutamise valmisolekut lõppkasutajatele peavad kinnitama vähemalt 2 Eestis tegutsevat sideettevõtjat;

5) investeeringuobjekt peab jääma taotleja omandisse vähemalt kahekümneks aastaks projekti abikõlblikkuse perioodi lõppemisest arvates;

(4) Toetuse taotlemisel esitatav turutõrke analüüs peab sisaldama järgmist infot:

1) tehtud turutõrke analüüsi läbiviimise üldine kirjeldus;

2) detailne asustusüksuste põhine kaardistus ja katvuse analüüs olemasolevatest põhilairibavõrkudest ja järgmise põlvkonna juurdepääsuvõrkudest;

3) projekti tulemusel ehitatava juurdepääsuvõrguga liitumisest huvitatud majapidamiste, ettevõtete ja asutuste arv asustusüksuste kaupa;

3) ülevaade sideettevõtjatest, kellega konsulteeriti, ning nende esitatud omavahenditest planeeritud investeeringukavad lähima kolme aasta jooksul asustusüksuste kaupa.

§ 11. Taotleja kohustused

(1) Taotleja on kohustatud:

1) tõendama, et taotluses esitatud teave vastab käesolevas määruses sätestatud nõuetele ja tingimustele;

3) vastama toetuse taotleja ja taotluse kohta esitatavatele küsimustele;  
2) esitama EASi nõudmisel lisateavet EASi määratud tähtaja jooksul;

3) võimaldama ja osutama igakülgset abi taotluses esitatud teabe kontrollimiseks tema või kavandatava tegevuse kohas;  
5) teavitama viivitamata taotluses esitatud andmetes toimunud muudatusest või ilmnenud asjaolust, mis võib mõjutada taotluse kohta otsuse tegemist.

4) võimaldama kontrollida taotluse nõuetele vastavust ning esitatud andmete vastavust tegelikkusele, sealhulgas teostada paikvaatlust;  
5) viivitamatult teavitama EASi kirjalikult kõigist esitatud andmetes toimunud muudatustest või asjaoludest, mis mõjutavad või võivad mõjutada toetuse taotleja poolt oma kohustuste täitmist;

1) järgima projektiga seotud hangete läbiviimisel riigihangete seaduses kehtestatud üldpõhimõtteid;

6) täitma teisi õigusaktides sätestatud kohustusi ja esitama EASile informatsiooni, mis võib mõjutada taotluse kohta otsuse tegemist.

4. peatükk

Taotluse menetlemine ja valikukriteeriumid

§ … Taotluse menetlemine

§ …

§ …. Taotleja ja taotluse nõuetele vastavuse kontroll

§ …. Projektide

…

§ ..... Projektide valikukriteeriumid ning hindamismetoodika

(1) Nõuetele vastavaid projekte hinnatakse järgmiste valikukriteeriumite alusel:

~~1) olulisus ja projekti mõju meetme eesmärkide saavutamisele;~~

4) projekti ettevalmistatuse aste;

6) projektiga kavandatava juurdepääsuvõrgu optimaalsus ja asjakohasus konkreetse sihtpiirkonna lõppkasutajatele kiire lairiba teenuse osutamiseks;

2) olemasoleva elektroonilise side võrguga ühendamiseks kasutatavate lahenduste ratsionaalsus, kuluefektiivsus ja põhjendatus, sh. olemasolevate taristute optimaalse ära kasutamise kaudu;

3) juurdepääsuvõrgu piirkondlik terviklikkus;

8) juurdepääsuvõrgu edasise laiendamise ning hilisemate liitujate kaasamise tehniline võimalikkus ning hind lõppkasutajatele.

5) toetuse taotleja suutlikkus projekti ellu viia;

) juurdepääsuvõrguga liitujate arv võrreldes kõikide potentsiaalsete liitujatega;

) taotletava toetuse osakaal abikõlblikest kogukuludest;

) rajatava võrgu kaudu osutatava lairiba ühenduse maksimaalne kiirus;

Avaliku konsultatsiooni, turutõrke analüüsi läbi viimise kvaliteet.

(2) Hindamine viiakse läbi EASi kinnitatud hindamismetoodika järgi. Hindamismetoodika koostamisel lähtub EAS käesoleva paragrahvi lõikes 1 nimetatud valikukriteeriumitest. Hindamismetoodika avalikustatakse EASi veebilehel.

(4) Käesoleva määruse § 15 alusel moodustatud valikukomisjon või kaasatud ekspert annab hinnangu esitatud projektile ning teeb rakendusasutuse juhile põhjendatud ettepaneku lõpliku toetuse määra ning toetuse summa määramiseks.

5. peatükk

Toetuse maksmise tingimused ja aruannete esitamine

6. peatükk

Toetuse saaja ja …..asutuse õigused ning kohustused

**§ … Toetuse saaja õigused ja kohustused**

  Toetuse saaja tagab projekti juhtimise ja selle eduka elluviimise vastavalt esitatud taotlusele ning taotluse rahuldamise otsuses fikseeritud tähtaegadele ja tingimustele, sealhulgas:  
 1) esitab EASile tähtaegselt nõutud informatsiooni ja aruandeid, teostab järjepidevat seiret projekti indikaatorite täitmise ning vastavalt taotluse rahuldamise otsuses sätestatud tingimustele ja tähtaegadele;  
 2) järgib projektiga seotud hangete läbiviimisel riigihangete seadusega kehtestatud üldpõhimõtteid, eelkõige riigihangete seaduses § 3 punkti 1 põhimõtet, et hankija peab kasutama rahalisi vahendeid säästlikult ja otstarbekalt ning saavutama riigihanke eesmärgi mõistliku hinnaga, tagades konkurentsi korral erinevate pakkumuste võrdlemise teel parima võimaliku hinna ja kvaliteedi suhte;  
 3) kooskõlastab EASiga hankelepingu projektid enne allkirjastamist ja kõik hilisemad hankelepingu muudatused enne nende sõlmimist;  
 4) esitab EASi nõudmisel pärast hankelepingu sõlmimist ühe kuu jooksul täpsustatud projekti ajakava ja eelarve kavandatud tegevuste lõikes;  
 5) taotleb EASilt nõusolekut projekti muudatuste tegemiseks vastavalt käesoleva määruse §-s 20 sätestatule;  
 6) peab pakkuma kõigile sideettevõtjatele võrdsetel tingimustel hulgimüügitasandi võrguteenust;  
 7) ei tohi jaemüügitasandil elektroonilise side teenust ise pakkuda;  
 8) kannab juurdepääsuvõrgu haldamise kulud;  
 9) muudab ehitatud taristu pärast rajamist avalikuks – avalikustab valminud võrkude levialade kaardid oma kodulehel ja ehitisregistris vastavalt tehnilistele võimalustele;  
 10) hulgimüügitasandi võrguteenuse hinnakujundus peab võimaldama sihtpiirkonnas lairiba ja teenuste pakkumist linnapiirkondadega sarnasel hinnatasemel. Hulgimüügitasandi võrguteenuse hinnad peavad põhinema selliste linnapiirkondade keskmistel hulgimüügitasandi hindadel, mida riiklikult ei toetata;  
 11) on kohustatud tegema koostööd hulgimüügitasandi võrguteenuse hinnakujunduse võrdlusuuringu teostamisel Konkurentsiametiga;  
 12) on kohustatud tõestama, et hulgimüügitasandi võrguteenuse eest küsitav hind on mõistlik ja mittediskrimineeriv;

15) võimaldab audiitorile ja kontrolli teostavale isikule juurdepääsu kõikidele projektiga seotud andmetele ja dokumentidele;  
 16) teavitab EASi kirjalikult kõigis esitatud andmetes toimunud olulistest muudatustest või asjaoludest, mis mõjutavad või võivad mõjutada projekti elluviimist või toetuse saaja kohustuste täitmist;  
 17) informeerib EASi projekti elluviimist takistavatest olulistest asjaoludest ning kõikidest olulistest kavandatavatest projektiga seotud muudatustest;  
 18) tagab projekti käigus soetatud vara säilimise ja sihtotstarbelise kasutamise vähemalt viie aasta jooksul arvates projekti abikõlblikkuse perioodi lõppemisest;  
 19) maksab tagasi EASi poolt tagasinõutava toetuse tagasinõudmise otsuses märgitud summas ja tähtajaks;  
 20) säilitab projekti dokumentatsiooni 10 aastat peale abikõlblikkuse perioodi lõppu;